পহেলগাঁওয়ে জঙ্গি হামলার ঘটনার তীব্র নিন্দা করলেন রাহুল গান্ধী

ওয়েব ডেস্ক: পহেলগাঁওয়ে জঙ্গি হামলার (Pahalgam Terror Attack) ঘটনায় তীব্র নিন্দা করলেন রাহুল গান্ধী (Rahul Gandhi)। এই হামলায় প্রায় ২৭ জন পর্যটকের মৃত্যু হয়েছে। মৃতের সংখ্যা বাড়তে পারে বলে আশঙ্কা করা হচ্ছে। এই ঘটনায় মোদি সরকারকে একহাত নিয়েছেন রাহুল গান্ধী। লোকসভার বিরোধী দলনেতার কথায়, ‘কাশ্মীরে স্বাভাবিক পরিস্থিতি ফিরে এসেছে’— সরকার যে দাবি করে তা ফাঁপা। এর দায় সরকারকে নিতে হবে।

৩৭০ ধারা বাতিল ও জম্ম-কাশ্মীরকে ভেঙে দুই কেন্দ্রশাসিত অঞ্চল গড়ে কেন্দ্রের বিজেপি সরকার। ৩৭০ ধারা বাতিলের পর বারবার সন্ত্রাসবাদকে নির্মূল করার কথা দ্বরাজ গলায় ঘোষণা করেছে মোদি-অমিত শাহ সহ বিজেপির নেতা মন্ত্রীরা। কিভাবে তারপর একের পর এক হামলা হচ্ছে, সে প্রশ্নের জবাব আপাতত কেন্দ্রের কাছে নেই। এই হামলার পর সৌদি আরবের সফর কাটছাঁট করে দেশে ফিরছেন মোদি (Narendra Modi)। ইতিমধ্যেই শ্রীনগরে নিরাপত্তা সংক্রান্ত বৈঠক সেরেছেন অমিত শাহ (Amit Shah)। এই হামলার ঘটনার তীব্র নিন্দা করেছেন মুখ্যমন্ত্রী মমতা বন্দ্যোপাধ্যায় (Mamata Banerjee)। এই ঘটনায় কেন্দ্রীয় সরকারকে তুলোধনা করেছেন রাহুল গান্ধী (Rahul Gandhi)।

আরও পড়ুন: পহেলগাঁওতে জঙ্গি হামলার ঘটনায় চালু করা হল হেল্পলাইন নম্বর

টুইট করে রাহুল বলেন, “কাশ্মীরের পাহালগাঁওয়ে কাপুরুষোচিত জঙ্গি হামলায় পর্যটকদের মৃত্যু এবং বহু মানুষের আহত হওয়ার ঘটনা অত্যন্ত হৃদয়বিদারক ও নিন্দনীয়। আমি নিহতদের পরিবারের প্রতি গভীর সমবেদনা জানাই। আহতদের দ্রুত আরোগ্য কামনা করি”। তাঁর কথায়, “পুরো দেশ সন্ত্রাসবাদের বিরুদ্ধে ঐক্যবদ্ধ। সময় এসেছে কেন্দ্রের ‘স্বাভাবিকতার দাবির’ থেকে বেরিয়ে আসার। এমন বর্বর ঘটনার পুনরাবৃত্তি যাতে না ঘটে, তার জন্য কঠোর ও কার্যকর পদক্ষেপ নেওয়ার।”মল্লিকার্জুন খাড়গে আরও এক ধাপ এগিয়ে বলেন,“এই কাপুরুষোচিত হামলা মানবতার কলঙ্ক।

অন্য খবর দেখুন